**Հայաստանի տարածքային զարգացման հիմնադրամ**

**ՀՐԱՎԵՐ**

**ՀԵՏԱՔՐՔՐՈՒԹՅԱՆ ՀԱՅՏ ՆԵՐԿԱՅԱՑՆԵԼՈՒ**

**Ծրագրի մասին:  ՀՏԶՀ/ԱՄՆ ՄԶԳ Տեղական ինքնակառավարման և ապակենտրոնացման բարեփոխումների ծրագիր**

**Ծրագրի բնապահպանական հարցերով մասնագետի` անհատ խորհրդատուի ընտրություն**

**USAID-12/24**

*Հայաստանի տարածքային զարգացման հիմնադրամը (ՀՏԶՀ) բաց մրցույթ է հայտարարում ծրագրի բնապահպանական հարցերով մասնագետի` անհատ խորհրդատուի թափուր տեղի համար։*

**Ծրագրի նկարագրությունը**

«Տեղական ինքնակառավարման և ապակենտրոնացման բարեփոխումների» ծրագիրը ֆինանսավորվում է ԱՄՆ կառավարության կողմից և իրականացվում է Հայաստանի տարածքային զարգացման հիմնադրամի կողմից:

Դրամաշնորհը տրամադրվել է Հայաստանի Հանրապետության կառավարությանը՝ ՏԻՄ համակարգի հզորացման, համայնքային ծառայությունների բարելավման և կառավարության ապակենտրոնացման քաղաքականությանն աջակցելու նպատակով:

Ծրագիրը մեկնարկել է 2022թ. դեկտեմբերի 1-ին և նախատեսվում է ավարտին հասցնել 2027թ. նոյեմբերի 30-ին:

***Կնքվելիք ծառայությունների մատուցման պայմանագրի գործունեության ժամկետը կսահմանվի 3 ամիս տևողությամբ՝ երկարաձգման հնարավորությամբ:***

**Խորհրդատուի գործունեության շրջանակները**

* Ապահովել Ծրագրով սահմանված բնապահպանական գործառույթների իրականացումը,
* Կատարել այցելություններ Ծրագրի թիրախային բնակավայրեր, իրականացնել բնապահպանական ուսումնասիրություն և գնահատում,
* Ապահովել բնապահպանական ստուգումների արդյունքների ներկայացումը,
* Վերհանել Ծրագրի շրջանակներում առկա բնապահպանական ռիսկերը,
* Անհրաժեշտության դեպքում մշակել բնապահպանական մշտադիտարկման պլան,
* Այլ հարակից գործառույթներ։

**Որակավորում**

* Բարձրագույն կրթություն բնական գիտությունների ոլորտում,
* Առնվազն 3 տարվա աշխատանքային փորձ՝ բնապահպանության ոլորտում (միջազգային ծրագրերում բնապահպանության ոլորտում ունեցած փորձը կդիտվի որպես առավելություն),
* Համակարգչային MS Office ծրագրային փաթեթին գերազանց տիրապետում,
* Հայերեն և անգլերեն լեզուների գերազանց իմացություն

Հետաքրքրված խորհրդատուն պետք է ներկայացնի տվյալներ իր կրթության և աշխատանքային փորձի վերաբերյալ (CV), որակավորումը հիմնավորող փաստաթղթեր և անհրաժեշտության դեպքում Պատվիրատուի կողմից պահանջվող այլ տեղեկատվություն:

Խորհրդատուի ընտրությունը կիրականացվի Համաշխարհային Բանկի ուղեցույցի “Համաշխարհային բանկի փոխառուների կողմից ՎԶՄԲ-ի փոխառությունների և ՄԶԸ-ի վարկերի և դրամաշնորհների շրջանակներում խորհրդատուների ընտրություն և վարձում” սահմանված «Անհատ Խորհրդատուի ընտրության» ընթացակարգի համաձայն:

Լրացուցիչ տեղեկություններ հնարավոր է ստանալ ստորև բերված հասցեում, ՀՏԶՀ-ի գրասենյակից, աշխատանքային օրերին, ժամը 09:00-ից մինչև 18:00-ը:

Փաստաթղթեր պետք է ներկայացվեն էլ-փոստով՝ [l.sedrakyan@atdf.am](mailto:l.sedrakyan@atdf.am), [o.kirakosyan@atdf.am](mailto:o.kirakosyan@atdf.am), կամ առձեռն, ոչ ուշ քան **2024թ. մայիսի 20-ը, ժամը 17:00**:

Հայաստանի տարածքային զարգացման հիմնադրամ,

ՀՀ, ք.Երևան, 0037, Կ.Ուլնեցու 31, ՀՏԶՀ գրասենյակ,

Գնումների վարչություն

Հեռախոսը՝ (374 60) 50-15-60: